592 Junta de Ciències Naturals de Barcelona 



llurs països d'origen. No lluny del caminal que condueix al 

 cJiàteau hi ha l'umbràcul, on són conreades totes aquelles plantes 

 que necessiten ésser resguardades de l'exagerat calor solar; les 

 persianes d'aquest umbràcul estan disposades de manera que la 

 quantitat de llum i de calor sigui la mateixa durant el matí 

 com a la tarda, per a la qual cosa les fustes que quan el sol 

 puja cap al zenit deixen passar la llum, l'intercepten quan el 

 sol baixa cap a ponent. 



Acabades aquestes visites i apropant-se l'hora del dinar, 

 passaren els excursionistes a la casa, veritable museu no sols 

 d'obres d'art de totes èpoques i estils, sinó d'exemplars d'His- 

 tòria Natural, entre els quals destaquen un gegantí crocodil i 

 un formós crustaci, Macrocheira Kàmpferi, emmotllat en bronze, 

 de l'original existent al nostre Museu. 



Acabat el dinar, es traslladaren els convidats al saló de 

 fumar, on els fou servit un excel•lent cafè i on, amb agradable 

 conversa dirigida i sostinguda pel Sr. Marquès, que donà proves 

 patents de sos coneixements pregons i extensíssims en q ies- 

 tions històrico-naturals, es deixaren passar les hores primeres 

 de la tarda, esperant que el sol calmés la força de sos raigs 

 per a continuar la visita del Parc i de llurs instal•lacions. 



Renuada aquesta, pogueren veure les restants gàbies 

 d'ocells, el corral on són instal•lades les daines [Dama dama), 

 admirant un formós ramat d'aquest elegant rumiant; el llac i 

 els aquaris, on no sols hi ha peixos propis de les aigües dolces 

 de l'encontrada, sinó també peixos exòtics com el peix sol; 

 dits aquaris estan instal•lats en coves artificials construïdes 

 amb pedra tosca i on brolla arreu l'aigua que alimenta el llac 

 i les altres instal•lacions d'aigua de la finca, formant xamoses 

 cascates i ben apariades fonts, que mantenen en dites coves 

 una frescor deliciosa. En una d'aquestes coves recolliren els 

 excursionistes un exemplar del quiròpter Rhinolophus hipposi- 



